**Az FM-FPR/2018-01 azonosítószámú 2018. évi Fejlesztési pályázat Pályázati Felhívásának módosítása**

**Az FM-FPR/2018-01 azonosítójú Pályázati Felhívás**  V., XV., XVI. és XIX. – a támogatás formája, mértéke, a projekt megvalósításnak időtartama, illetve a beszámoló benyújtásának határideje, illetve a szerződéskötést, a támogatási szerződést, önrészt, biztosítékot, előleg igénylését rögzítő – része az alábbiak szerint módosul:

**Eredeti tartalom:**

„**V. TÁMOGATÁS FORMÁJA, MÉRTÉKE**

**A pályázat utófinanszírozott vagy előleg igénylése esetén vegyes finanszírozású. Ennek megfelelően csak egy alkalommal (ide nem értve az előleg kifizetését), a pályázat lezárást követően, a pályázati dokumentáció részét képező Záró Kifizetési Kérelem és Szakmai Záró Projektjelentés elfogadását követően kerül folyósításra a támogatás.**”

**Módosított tartalom**:

„**V. TÁMOGATÁS FORMÁJA, MÉRTÉKE**

**Támogató vissza nem térítendő támogatást nyújt az alábbi formában.**

**A pályázat előleg igénylése hiányában utófinanszírozott. Előleg igénylése esetén (amennyiben az előleg mértéke nem 100 %) vegyes finanszírozású. Ebben az esetben csak egy alkalommal (ide nem értve az előleg kifizetését), a pályázat lezárást követően, a pályázati dokumentáció részét képező Záró Kifizetési Kérelem és Szakmai Záró Projektjelentés elfogadását követően kerül folyósításra a támogatás. Amennyiben az igényelt előleg mértéke 100 %, a pályázat előfinanszírozású. Ennek megfelelően a pályázó erre irányuló kérése esetén a támogatás előleg formájában kerül folyósításra, utólagos elszámolási kötelezettség mellett.**”

**Eredeti tartalom:**

**„XV. A projekt Megvalósításának Időtartama**

**A projekt megvalósításának időtartama a pályázati felhívás közzétételét követő naptól – legkésőbb 2019. április 30-ig napjáig tart.”**

**Módosított tartalom**:

„**XV. A projekt megvalósításának időtartama**

A projekt megvalósításának időtartama a pályázati felhívás közzétételét követő naptól – **legkésőbb 2020. június 30. napjáig tart.**”

**Eredeti tartalom:**

„**XVI. A BESZÁMOLÓ BENYÚJTÁSI HATÁRIDEJE**

1. A nyertes pályázó köteles a projekt fizikai befejezésének napjától számított 30 napon belül, de – pályázó által lefolytatásra kerülő közbeszerzési kiírás esetében – **legkésőbb 2019. május 30. napjáig** a részletes pénzügyi elszámolást - (Záró Kifizetési Kérelem), szakmai beszámolót (Szakmai Záró Projektjelentés), építés esetén használatbavételi engedélyt, benyújtani a Támogató részére.”

**Módosított tartalom**:

**XVI. A BESZÁMOLÓ BENYÚJTÁSI HATÁRIDEJE**

1. A nyertes pályázó köteles a projekt fizikai befejezésének napjától számított 30 napon belül, de – pályázó által lefolytatásra kerülő közbeszerzési kiírás esetében – **legkésőbb 2020. július 30. napjáig** a részletes pénzügyi elszámolást (Záró Kifizetési Kérelem), szakmai beszámolót (Szakmai Záró Projektjelentés), építés esetén használatbavételi engedélyt, benyújtani a Támogató részére.”

**Eredeti tartalom:**

**„XIX. a Szerződéskötés, A TÁMOGATÁSI SZERZŐDÉS, önrész, biztosíték, előleg igénylése**

**Előleg** igénylésére lehetőség van a **megítélt támogatás 50 %-ának mértékéig abban az esetben, ha a pályázó a Támogató által a korábban részére folyósított költségvetési támogatásairól elfogadottan elszámolt, vagy a beszámolót az aktuális folyósítást megelőzően benyújtotta és az esetleges visszafizetési kötelezettséget teljesítette, vagy annak részletfizetéssel történő teljesítéséről a Támogatóval írásban megállapodott, és a biztosítékot a rendelkezésére bocsátotta**. Az előleg igénylésről a pályázónak a pályázat benyújtásakor **nyilatkoznia kell a 6. számú melléklet szerint**. Az előleg kifizetése legkésőbb a **szerződéskötést követő 15. napjáig történik meg**.

Előleg igénylése esetén az előleg teljes összegére a beszámoló elfogadásáig tartó időszakra vonatkozóan bankgarancia benyújtására köteles a kedvezményezett, a támogatási döntést követően a támogatási szerződéskötést megelőzően.”

**Módosított tartalom**:

„**XIX. a Szerződéskötés, A TÁMOGATÁSI SZERZŐDÉS, önrész, biztosíték, előleg igénylése**

**Előleg** igénylésére lehetőség van a **megítélt támogatás 100 %-ának mértékéig abban az esetben, ha a pályázó a Támogató által a korábban részére folyósított költségvetési támogatásairól elfogadottan elszámolt, vagy a beszámolót az aktuális folyósítást megelőzően benyújtotta és az esetleges visszafizetési kötelezettséget teljesítette, vagy annak részletfizetéssel történő teljesítéséről a Támogatóval írásban megállapodott, és a biztosítékot a rendelkezésére bocsátotta**. **Pályázónak a pályázati felhívás módosítását követő 10 napon belül van lehetősége nyilatkozni a 100 %-os előleg igénybevételéről.** Az előleg kifizetése legkésőbb a szerződésmódosítást követő 30 napon belül történik meg.”

Budapest, 2019. szeptember „16.”